الانجيل كلمة متعربة من (يونانى: εὐαγγέλιον،  euangelion: eu- ”كويس“، -angelion ”رساله“) ومعناها البشارة السارة او البشرى السارة او بشرى الخلاص. المسيحيين بيؤمنوا بان الانجيل هو كلام المسيح يسوع (او عيسى فى الاسلام). عدد الأناجيل اللى بيعترف بيها المسيحيين بصفه عامه هو اربع اناجيل فى بداية العهد الجديد (انجيل متى، انجيل مرقس، انجيل لوقا، انجيل يوحنا) و فيه اناجيل تانيه مش متداوله و ما بتعترفش بيها الكنايس بصفه عامه و منها انجيل يهوذا و انجيل توماس و انجيل برنابا و غيرها. الانجيل عند المسيحيين هو اساس ديانتهم وبيؤمنوا انه انجيل واحد كتبوه اربعة رسل، وبيؤمنوا ان الرسل الاربعة (متى و مرقس و لوقا و يوحنا) كتبوا الانجيل بوحى من الروح القدس ودا اللى بتقولوا رسالة بولس الرسول الثانية الى تيموتاوس 16:3 "كُلُّ الْكِتَابِ هُوَ مُوحىً بِهِ مِنَ اللهِ، وَنَافِعٌ لِلتَّعْلِيمِ وَالتَّوْبِيخِ، لِلتَّقْوِيمِ وَالتَّأْدِيبِ الَّذِي فِي الْبِرِّ". المسلمين بيؤمنوا بوجود الانجيل ولكن بيقولوا ان الانجيل الموجود دلوقتى مش هو الانجيل الصحيح لانه تم تحرفيه من القبل الكنائس و المسيح برى منهم الى يوم القيامةوفى قول الله عز و جل (وماقتلوه و ما صلبوه).